Ritt Bjerregaard (S), 2001-01-31:
Allerførst kan jeg svare hr. Kristen Touborg
Det gjorde jeg allerede i december måned, og det har jeg fortsat med at gøre.
Jeg finder det meget uheldigt, at det indre marked på den måde bliver sat ud af funktion, og jeg synes, der er nogle bekymrende tendenser omkring BSE-krisen.
Det gælder
ikke kun de nationale foranstaltninger af økonomisk art
, men det er jo også sådan, at nogle lande simpelt hen har lukket for indførslen af oksekød fra andre lande, og det mener jeg også er i strid med det indre marked. Det, der er situationen, er jo, at det er Kommissionens forpligtelse at overvåge, at landene overholder reglerne for statsstøtte, og Kommissionen kan jo altså konstatere, at den rent faktisk i adskillige aviser kan læse, at der er tale om forskellige former for støtteordninger, som ikke er notificeret i Kommissionen.
Det, Kommissionen og kommissær Fischler så meget klart og direkte gjorde her på Rådsmødet - og det svarer jo også til nogle af de udtalelser, han kom med før rådsmødet -
I den rådserklæring, der blev et resultat af mødet i Bruxelles, tilslutter samtlige medlemslande sig denne erklæring, og jeg må gå ud fra, at det betyder, at medlemslandene agter at leve op til deres forpligtelser.
Så kan man undre sig over, at de ikke har gjort det tidligere.
Hvis man vil være flink, kan man undskylde det med, at der er et enormt pres omkring det at få installeret de forskellige ordninger, der blev truffet beslutning om i december.
Det var jo sådan, at vi i slutningen af december faktisk traf beslutninger af meget vidtgående art om testning af samtlige dyr, der var over 30 måneder gamle, og det skulle træde i kraft 1. januar.
Så det er klart, at der er nogle af landene, der har haft meget travlt med at sikre, at de overhovedet kunne leve op til de krav, der blev stillet, og som jo først og fremmest vedrører fødevaresikkerheden.
Jeg deler, vil jeg godt understrege, deres prioritet af, at det vigtigste i hele denne her sag er fødevaresikkerheden.
Derfor var jeg godt tilfreds med, at det også var det vigtigste på det her rådsmøde, men at det samtidig blev understreget, at de regler, der gælder omkring nationale støtteordninger, skal overholdes, og at kommissær Fischler har lovet, at der simpelt hen kommer en redegørelse for det.
Men det er jo en løs viden; det er ikke en viden, der er begrundet i, at de pågældende lande har notificeret deres ordninger, og det er strengt taget det, vi mangler. Det sidste spørgsmål, hr. Kristen Touborg stillede, ved hr. Kristen Touborg fra samrådet at jeg ikke er i stand til at besvare nu.
Det vil der blive svaret skriftligt på i udvalget.
Så vil jeg sige til hr. Christian H. Hansen ....
Først til hr. Christian H. Hansen: Hvis det var sådan, at vi med fuldstændig garanti kunne sige, at vi ved godt, hvorfor der ikke er så mange torsk, og det har vi et fuldstændig klart svar på - hr. Christian H. Hansen sagde, at det var på grund af klimaopvarmningen, og derfor havde torsken flyttet sig - men det kan vi ikke sige.
Vi har ikke den sikkerhed i forhold til det, og biologerne har ikke den sikkerhed i forhold til det, og derfor er vi simpelt hen nødt til at få undersøgt det her noget bedre, og vi må konstatere, at der altså er en mangel på torsk.
Jeg gad jo nok høre, hvad både hr. Christian H. Hansen og hvad hr. Svend Heiselberg ville sige den dag, der ikke var nogen torsk - og det er jo ikke et ukendt fænomen andre steder - ja, så ville der være spørgsmål og larm her i salen i retning af: Hvad har ministeren gjort, og hvorfor har ministeren ikke sagt til, og kunne man da ikke have iværksat nogle foranstaltninger i forvejen? Den forpligtelse, der er, er nu, at når der er problemer med bestanden, så bliver man nødt til at foreslå nogle foranstaltninger, der kan afhjælpe situationen, og det bliver man altså også nødt til her.
Derfor er det ikke nogen panikhandling, kan jeg sige til hr. Svend Heiselberg.
Det er et resultat af, at ministrene besluttede, at der skal laves en genopretning af torskebestanden, og det her er første led.
Der kommer et andet led, og der kommer et tredje led.
Hr. Svend Heiselberg kan være helt rolig: det er hverken mig eller hr. Svend Heiselberg, der sidder og træffer de afgørelser.
Det er nogle af de mennesker, der arbejder i denne her sektor og ved, hvad det her handler om. Derfor vil jeg godt sige til hr. Ole Vagn Christensen, at det, vi har prøvet at gøre, er netop sammen med erhvervet og med ministeriet at sige: Det her er et stort problem for fiskeriet, og en torskekvote, som den, der her er blevet vedtaget, giver en række problemer for mennesker rundt omkring i forskellige byer bl.a., langs Vestkysten, og derfor må vi have kigget på det. Hvad er det for nogle helt konkrete problemer? Hvad kan vi overhovedet gøre ved det, og ud over den arbejdsgruppe, som hr. Ole Vagn Christensen henviste til, så kan jeg da sige, at så har vi også afholdt et længerevarende seminar, hvor jeg også selv havde mulighed for at deltage langt det meste af tiden, til at drøfte denne her situation, som er alvorlig for fiskerierhvervet.
Men det kan ikke nytte noget, at vi foregøgler hinanden, at vi bare kan fiske løs af torsken.
Hermed sluttede spørgsmålet.